《江州怀古 其三》
清代·徐士芬

蔂梩掩勿恶，人子谁不然。安得万千鹤，一一指窆悬。

不闻五父衢，曼甫假仙缘。陶公忠贯日，乃云梦飞天。

世俗好腾说，复谓寻牛眠。朝露旋零落，佳气存何阡。

我欲问皋禽，仙融渺寒烟。

作者简介：（1791—1848）芬一作芳。清浙江平湖人，字诵清，号辛庵，一作号惺庵。嘉庆二十四年进士，曾任广东、顺天学政。累迁工部侍郎，究心水利，尝于直庐隙地试植水稻有效。官至户部右侍郎兼管钱法堂事务。有《漱芳阁诗文集》。